Але культурныя акцыі, прысвечаныя Дню Перамогі, распачаліся ў сталіцы раней. Так, у гала-канцэрце Рэспубліканскага фестывалю народнай творчасці ветэранскіх калектываў “Не старэюць душой ветэраны”, які 6 мая прайшоў у Рэспубліканскім палацы культуры прафсаюзаў, прынялі ўдзел 9 калектываў і 16 выканаўцаў з усіх рэгіёнаў Беларусі. Сярод удзельнікаў гала-канцэрта — народныя хоры ветэранаў з Мінска, Жабінкі, Наваполацка, Мазыра, Воранава, Магілёва, Салігорска і некаторыя іншыя. Творчы форум ветэранаў праводзіўся ў Мінску трынаццаты раз. 6 мая ў Палацы Рэспублікі адбыўся ўрачысты сход і святочны канцэрт “Па праву памяці жывы…”, 7 мая прайшлі святочны канцэрт народнага артыста СССР Іосіфа Кабзона і ўдзельнікаў фестывалю-конкурсу “Хрустальныя зорачкі”, а таксама выступленне студэнтаў Акадэміі музыкі ў гандлёвым цэнтры “Сталіца” ў рамках рэспубліканскай акцыі “Беларусь, я люблю цябе”.